**ПРОТОКОЛ**

**№ 34**

Днес 27.10.2015 г. от 16:00 часа в Твърдица се проведе заседание на ОИК при следния дневен ред:

1. Постъпила жалба от Димо Стоянов срещу действията на СИК №202400011,12,13,14
2. Упълномощаване на членове на ОИК – Твърдица за предаване на ТЗ на ГД „ГРАО” пликове с избирателни списъци и други книжа, заедно с книжата в тях за извършване на проверка за нарушение на правилата за гласуване и Изборния кодекс от провеждането на местни избори на 25 октомври 2015 г. на територията на община Твърдица.
3. Упълномощаване на членове на ОИК – Твърдица за получаване на хартиени бюлетини за провеждането на втори тур избори, насрочени за 01.10.2015 год. Във връзка с Решение на ЦИК № 2260-МИ от 18.09.2015 г. и № 2363-МИ от 26.09.2015 г., с което следва да бъдат определени двама упълномощени членове на ОИК – Твърдица за получаване на отпечатаните хартиени бюлетини за произвеждане на втори тур избори, насрочени за 01.10.2015 год.от съответната печатница и които ще подпишат приемно – предавателните протоколи.

На заседанието присъстваха:

**ПРЕДСЕДАТЕЛ:** Даниела Георгиева**, ЗАМ. ПРЕДСЕДАТЕЛ:** Мария Иванова-Стоянова**, СЕКРЕТАР:** Пенка Койчева, **ЧЛЕНОВЕ:** Милена Димитрова, Цони Чотов, Димитър Добрев, Анета Атанасова-Стоянова, Йорданка Кирова, Даниела Боярова-Димитрова, Стефан Азманов, Радка Михова

**По т.1 от дневния ред Общинска избирателна комисия – Твърдица**

В Общинската избирателна комисия – гр.Твърдица на дата 27.10.2015 год. в 10:50 часа е постъпила жалба от Димо Стоянов срещу действията на СИК №202400011,12,13,14. Същата е заведена във входящия регистър на Комисията с Вх. № 179/27.10.2015 г в 10:50 часа. В жалбата е записано следното:

„В една от секциите е отчетена за невалидна бюлетина, която е била откъсната леко в долния ъгъл, при вземане на отрязъка, което не е по вина на избирател. Както и за това че в поне, една от секциите за валидност или не на бюлетини, решението се е взело само от едно лице, а не от членове на комисията, или нейния председател. Поради това, смятам че така е нарушен изборния процес и се опорочава изборния резултат. В следствие на което съм ощетен при взетото крайно решение. Моля да се преразгледат отчетените за невалидни бюлетини, в посочените по горе секции, находящи се в гр. Шивачево.

Във връзка с горното, моля да упражните правомощието си на основание чл. 87, ал. 1, т. 22 от Изборния кодекс, като установите нарушението на изборния процес.”

След разискване по жалбата ОИК-Твърдица констатира следното:

1.Жалбата е подадена от лице, което не упоменава в жалбата си в качеството си на какъв е ощетен при взетото решение на незнайно коя точно СИК от четирите изброени. При проверка на регистрите в ОИК-Твърдица се оказа, че лицето подало жалбата с имена Димо Стоянов и с ЕГН\*\*\*\*\*\*\*\*\*\*, е регистрирано като кандидат за кмет на гр.Шивачево от ПП „Движение 21”.

2.В правомощията на СИК е да се произнася по жалби и сигнали за нарушения на изборния кодекс в изборния ден, по които се произнася незабавно – чл.100 ал.1 т.6 от ИК.

3.Право на наблюдателите е да подават жалби за нарушаване на ИК – чл.114 ал.1 т.10 от ИК.

4.Право на представителите на партии и коалиции и инициативни комитети е да подават жалби за нарушаване на ИК – чл.126 ал.1 т.6 от ИК.

5.Право на кандидатите за общински съветник или кмет, партиите, коалициите и лицето, което представлява инициативния комитет,

регистрирали кандидати за съответния вид избор, е да може да обжалват решението на общинската избирателна комисия за определяне на резултатите от изборите пред съответния административен съд в 7-дневен срок от обявяването на решението – чл.459 ал.1 от ИК.

6.В жалбата няма цитирано решение на ОИК-Твърдица, което конкретно се обжалва.

7.По отношение на цитирания в жалбата чл.87 ал.1 т.22 от ИК, ОИК разглежда всички жалби и сигнали за нарушения на изборния процес в съответствие с правомощията си, включително срещу решения и действия на секционните избирателни комисии; в изборния ден се произнася с решение до един час от постъпване на жалбата или сигнала и преди края на изборния ден, ОИК не констатира подадена жалба в протоколите на СИК с номера 202400011, 202400012, 202400013 и 202400014, нито е получавала такава в изборния ден.

8.Жалбата е адресирана до ОИК-Твърдица, а не до Административен съд чрез ОИК-Твърдица съгласно чл.459 ал.2 от ИК.

Предвид гореизложеното, както и на основание  чл. 87, ал. 1, т. 1 от Изборния кодекс, ОИК – гр. Твърдица

**Р Е Ш И**

ОСТАВЯ БЕЗ УВАЖЕНИЕ  жалба с Вх. №179 / 27.10.2015 г .

**По т.2 от дневния ред Общинска избирателна комисия – Твърдица**

Упълномощаване на членове на ОИК – Твърдица за предаване на ТЗ на ГД „ГРАО” пликове с избирателни списъци и други книжа, заедно с книжата в тях за извършване на проверка за нарушение на правилата за гласуване и Изборния кодекс от провеждането на местни избори на 25 октомври 2015 г. на територията на община Твърдица.

Във връзка с Решение на ЦИК № 2662 – МИ – НР от 18.10.2015 г., с което следва да бъдат определени трима упълномощени членове на ОИК – Твърдица за предаване на ТЗ на ГД „ГРАО” пликове с избирателни списъци и други книжа, заедно с книжата в тях за извършване на проверка за нарушение на правилата за гласуване и Изборния кодекс от провеждането на местни избори на 25 октомври 2015 г. на територията на община Твърдица и които ще подпишат приемно – предавателните протоколи.

Предложени са Даниела Денева Боярова – Димитрова, Милена Стоилова Димитрова и Радка Иванова Михова членове на ОИК – Твърдица да бъдат упълномощени за предаване на ТЗ на ГД „ГРАО” пликове с избирателни списъци и други книжа, заедно с книжата в тях за извършване на проверка за нарушение на правилата за гласуване и Изборния кодекс от провеждането на местни избори на 25 октомври 2015 г. на територията на община Твърдица.

**РЕШИ**

**УПЪЛНОМОЩАВА** **Даниела Денева Боярова – Димитрова, Милена Стоилова Димитрова и Радка Иванова Михова** членове на ОИК – Твърдицаза предаване на ТЗ на ГД „ГРАО” пликове с избирателни списъци и други книжа, заедно с книжата в тях за извършване на проверка за нарушение на правилата за гласуване и Изборния кодекс от провеждането на местни избори на 25 октомври 2015 г. на територията на община Твърдица и подпишат приемно – предавателните протоколи.

**По т.3 от дневния ред Общинска избирателна комисия – Твърдица**

Упълномощаване на членове на ОИК – Твърдица за получаване на хартиени бюлетини за провеждането на втори тур избори, насрочени за 01.10.2015 год. Във връзка с Решение на ЦИК № 2260-МИ от 18.09.2015 г. и № 2363-МИ от 26.09.2015 г., с което следва да бъдат определени двама упълномощени членове на ОИК – Твърдица за получаване на отпечатаните хартиени бюлетини за произвеждане на втори тур избори, насрочени за 01.10.2015 год.от съответната печатница и които ще подпишат приемно – предавателните протоколи.

Предложени са Даниела Денева Боярова – Димитрова и Даниела Дойчева Георгиева членове на ОИК – Твърдица да бъдат упълномощени да получат отпечатаните хартиени бюлетини за произвеждане на втори тур избори, насрочени за 01.10.2015 год. от съответната печатница, съпроводят транспортното средство, което ги превозва до Областна администрация – Сливен и подпишат приемно – предавателните протоколи.

На основание чл. 87, ал.1, т.1  от ИК, комисията

**РЕШИ:**

**УПЪЛНОМОЩАВА** **Даниела Денева Боярова – Димитрова и Даниела Дойчева Георгиева** да получат отпечатаните хартиени бюлетини за произвеждане на втори тур избори, насрочени за 01.10.2015 год. от съответната печатница, съпроводят транспортното средство, което ги превозва до Областна администрация – Сливен и подпишат приемно – предавателните протоколи.

**Поради изчерпване на дневния ред заседанието на ОИК приключи в 18:30 ч.**

**ПРЕДСЕДАТЕЛ:** Даниела Георгиева

**ЗАМ. ПРЕДСЕДАТЕЛ:** Мария Иванова-Стоянова

**СЕКРЕТАР:** Пенка Койчева

**ЧЛЕНОВЕ:** Милена Димитрова

Цони Чотов

Димитър Добрев

Анета Атанасова-Стоянова

Йорданка Кирова

Даниела Боярова-Димитрова

Стефан Азманов

Радка Михова